**ΜΟΔΑ ΣΤΗΝ ΕΝΔΥΣΗ**

**ΠΡΩΤΕΣ ΥΛΕΣ ΚΑΙ ΥΦΑΣΜΑΤΑ**

**ΠΡΟΛΟΓΟΣ:**

Η ένδυση αποτελεί βασικό μέλημα των ανθρώπων. Αρχικά, η ανάγκη για προφύλαξη από τις καιρικές συνθήκες (κρύο, βροχή, χιόνι, κ.ά ), οδήγησε στην ένδυση. Αργότερα με το πέρασμα του χρόνου, η ένδυση αποτέλεσε τρόπο διαφοροποίησης των ανθρώπων ανάλογα με τα κοινωνικά στρώματα και τελικά, κατέληξε περνώντας από διάφορα στάδια να δημιουργήσει τη μόδα.

Στο πρώτο στάδιο, η ένδυση των ανθρώπων γινόταν από δέρματα ζώων, αλλά αργότερα ανακαλύφθηκαν διάφορα υλικά με τα οποία κατασκεύαζαν ρούχα. Υπάρχουν κάποια φυσικά υλικά ένδυσης, τα οποία είναι κατασκευασμένα από πρώτες ύλες, αλλά και κάποια υλικά τα οποία τα δημιουργεί ο άνθρωπος.

Μερικά κοινά φυσικά υλικά ένδυσης είναι:

* Cloting, συνήθως κατασκευασμένο από βαμβάκι , λινάρι, μαλλί, ραμί, μετάξι
* Τζιν
* Γούνα
* Δέρμα

Λιγότερο κοινά υλικά ρούχων περιλαμβάνουν:

* Μπαμπού
* Ίνες χαλκαμμωνίας
* Κάνναβις
* Φανέλα
* Γιούτα
* Lyocell
* PVC -πολυβινυλοχλωρίδιο
* Rayon
* Ανακυκλωμένο ή ανακτημένο βαμβάκι
* Ανακυκλωμένο PET
* Ανακυκλωμένο χαρτί
* Καουτσούκ
* Σόγια
* Tyvek
* Άλλες φυσικές ίνες

Ενισχυτικά υλικά όπως το ξύλο , το κόκαλο , το πλαστικό και το μέταλλο μπορούν να χρησιμοποιηθούν σε συνδετήρες ή για να σκληραίνουν ενδύματα.

**ΠΡΩΤΕΣ ΥΛΕΣ**

**Το μαλλί**

Είναι η αρχαιότερη και πιο ευγενική πρώτη ύλη, με εξαιρετικές ιδιότητες (ελαστικότητα, ελαφριά, μαλακή, κρατά θερμοκρασία, βάφεται εύκολα κ.λπ.). Στο εμπόριο υπάρχουν πολλές ποιότητες. Χώρες μεγάλης παραγωγής είναι η Αυστραλία, Ουρουγουάη, Ν Ζηλανδία, Αργεντινή κ.λπ.

 



**Το μετάξι**

Παράγεται από το μεταξοσκώληκα. Παραγόταν κυρίως στην Ανατολική Ασία. Στην Ευρώπη μεταδόθηκε τον 7ο αι. Το μήκος της ίνας φτάνει τα 300 - 1.200 μέτρα κατά βομβύκια. Έχει αυξημένο κόστος και η κατανάλωση παραμένει στάσιμη. Δέχεται ανταγωνισμό από τις συνθετικές κλωστές. Το μετάξι είναι κατάλληλο για εσώρουχα και ζιπουνάκια για μωρά με εξαιρετικά ευαίσθητη επιδερμίδα, λόγω της αντιφλεγμονώδους ιδιότητας του μεταξιού.

** **

****

**Το βαμβάκι**

Είναι η υφαντική ύλη που χρησιμοποιείται περισσότερο απ' όλες τις άλλες. Οι μεγαλύτερες χώρες παραγωγής είναι οι ΗΠΑ, Ρωσία, Κίνα, Ινδία, Αίγυπτο, Πακιστάν, Μεξικό, Βραζιλία κ.α. Η Ελλάδα κατέχει μια απ' τις πρώτες θέσεις παγκόσμια από πλευράς ποιότητας.

Το βαμβάκι είναι ένα απαλό και άνετο φυσικό υλικό. Είναι μονωτικό και αερίζεται καλά. Ένα από τα πλεονεκτήματα του βαμβακιού είναι ότι δεν λιώνει όταν εκτίθεται σε φλόγες και σπινθήρες και ότι είναι δύσκολο να πιάσει φωτιά.

Το βαμβάκι είναι πολύ δημοφιλές για πετσέτες και μπλούζες. Πολλοί υποστηρίζουν, ότι τα ρούχα από οργανικό βιολογικό βαμβάκι είναι πιο ανθεκτικά σε σύγκριση με τα συμβατικά και ότι δε φθείρονται ακόμη και μετά από πολλαπλές πλύσεις στο πλυντήριο.

Πιο συγεκριμένα το βαμβάκι είναι η κυριότερη πρώτη ύλη για τα περισσότερα ρούχα που φοράμε, ωριμάζει σε δύο μήνες από τη σπορά. Η συλλογή του γίνεται με ειδικές μηχανές αλλά παλαιότερα γινόταν με το χέρι παρόλο που ήταν πιο επίπονο. Μετά την συγκομιδή το καθαρίζουν από χώμα, φύλλα, σπόρους και αφαιρούν την υγρασία Κατά την επεξεργασία του βαμβακιού χρησιμοποιούνται πολλά χημικά που αρκετές φορές είναι καρκινογόνα. Για να ασπρίσει το βαμβάκι περισσότερο, χρησιμοποιούμε τοξικό χλώριο σε μεγάλες ποσότητες ή άλλα τοξικά. Τα χρώματα συχνά περιέχουν βαρέα μέταλλα όπως χρώμιο. Το βαμβάκι το συσκευάζουν σε μεγάλες μπάλες ή τετράγωνες παλέτες, καταγράφουν την ποιότητα και το πουλούν. Υπάρχουν και κάποια είδη βαμβακιού όπως, χνουδωτό, ποώδες και δενδρώδες. Συνεπώς για να παραχθεί το βαμβάκι για μία και μόνο μπλούζα, χρειάζονται περισσότερα από 150 γραμμάρια φυτοφαρμάκων (ποσότητα ίση με ένα φλιτζάνι ζάχαρη) και το αγαπημένο μας παντελόνι έχει εμποτιστεί με δεκάδες χημικά πριν πάρει την τελική του μορφή. Επιπλέον ένα άλλο σοβαρό πρόβλημα που έχει δημιουργηθεί είναι η χαμηλή τιμή του και ο παγκόσμιος ανταγωνισμός. Η επιδότηση της παραγωγής των προϊόντων έχει επιφέρει την υπερπαραγωγή. Η επιπλέον παραγωγή πωλείται στη διεθνή αγορά κάτω του κόστους κατεβάζοντας έτσι τις τιμές και περικόπτοντας το εισόδημα εκατομμυρίων φτωχών αγροτών ανά τον κόσμο.

 



 

**Το λινό**

Είναι μια αρχαιότατη υφαντική πρώτη ύλη, που παράγεται κυρίως στην Ευρώπη.Είναι μια κλωστή που προέρχεται από τις ίνες του ποώδους φυτού λινάρι. Το λινό χαρακτηρίζεται από εξαιρετική ανθεκτικότητα. Η δροσερή του υφή, η λεία επιφάνεια, η διακριτική γυαλάδα του και το γεγονός ότι αποθηκεύει ελάχιστη θερμότητα, καθιστούν το λινό ως το ιδανικό υλικό για casual καλοκαιρινά ρούχα.



**Το ραμί**

Παράγεται κυρίως στην ανατολική Ασία και έχει τις ίδιες περίπου ιδιότητες όπως και το λίνο.

**Το καννάβι**

Παράγεται κυρίως στην Ασία και Ευρώπη. Κυριότερες χώρες παραγωγής είναι η Ρωσία, η Ινδία, το Πακιστάν, το Ιράν, η Τουρκία, η Συρία, η Βόρεια Αφρική κ.λπ. Περιέχει 35% λάδι, και χρησιμοποιείται στις ασιατικές χώρες για την παραγωγή και ναρκωτικού, γνωστού με το όνομα χασίσι. Από τις ίνες του κανναβιού κατασκευάζονται σχοινιά, σπάγγοι, λινάτσες.

**Η ιούτη ή γιούτα**

Παράγεται κυρίως στο Πακιστάν και στην Ινδία, και μετά το βαμβάκι είναι η πιο χρησιμοποιούμενη υφαντική ύλη. Η Ινδία συγκεντρώνει τα 2/3 της βιομηχανικής επεξεργασίας στον κόσμο. Κατασκευάζονται σακιά και υφάσματα συσκευασίας.

 

**Το σισάλ**

Παράγεται κυρίως στο Μεξικό απ' όπου επεκτάθηκε η καλλιέργειά του και σε άλλες χώρες της Αφρικής, της Ασίας και στη Βραζιλία. Η κατανάλωση ανέρχεται στο 1 εκατομ. τόνους περίπου, και με τη μηχανοποίηση της παραγωγής του, γνώρισε μεγάλη ανάπτυξη στα μεταπολεμικά χρόνια. Χρησιμοποιείται για την κατασκευή σπάγγων, ταπήτων, σχοινιών κ.α.

 



**Το λίνο της Μανίλας**

Καλλιεργείται αποκλειστικά στις Φιλιππίνες. Επειδή δεν προσβάλλεται από το θαλασσινό νερό, χρησιμοποιείται για την κατασκευή ναυτικών καλωδίων, διχτυών ψαρέματος ανοιχτής θάλασσας κ.λπ.

**Ίνες φοινικοκαρύδας**

Παράγονται μόνο στην Ινδία και στην Κεϋλάνη. Γνέθεται μόνο με το χέρι, χρησιμοποιείται για κατασκευή ψαθών και χαλιών διαδρόμου.

Κάποια ρούχα όμως είναι κατασκευασμένα από συνθετικές ίνες, οι οποίες είναι τεχνητές και όχι βιοδιασπώμενες, κατασκευασμένα κυρίως από πετροχημικά προϊόντα:

Το **νάιλον**, το οποίο παράγεται πρώτη φορά το 1935. Το νάιλον είναι ένα θερμοπλαστικό μεταξένιο υλικό. Έγινε διάσημο, όταν χρησιμοποιήθηκε σε γυναικεία καλσόν ("νάυλον") το 1940. Είχε ως στόχο να είναι ένα συνθετικό υποκατάστατο του μεταξιού.

Ο **πολυεστέρας** περιλαμβάνει φυσικά απαντώμενες χημικές ουσίες και συνθετικά . Ο πολυεστέρας μπορεί να αλλάξει σχήμα μετά την επίδραση της θερμότητας και είναι εύφλεκτος σε υψηλές θερμοκρασίες. Οι ίνες από πολυεστέρα έχουν υψηλή αντοχή, χαμηλή απορρόφηση του νερού και ελάχιστη συρρίκνωση σε σύγκριση με άλλες βιομηχανικές ίνες.

Το **Spandex** (ή **ελαστάν)** είναι γνωστό για την εξαιρετική ελαστικότητα. Είναι ισχυρότερο και πιο ανθεκτικό από το καουτσούκ και εφευρέθηκε το 1959.

Όμως ο συνδυασμός κάποιων υλικών κάνει τα ρούχα ανθεκτικότερα, όπως:

**Πολυεστέρας-βαμβάκι**

Ο συνδυασμός του βαμβακιού και του πολυεστέρα έχει αποδειχθεί ιδανικός για την κατασκευή ρούχων που διαρκούν πολύ. Η δυνατότητα του βαμβακιού να αναπνέει σε συνδυασμό με την αντοχή και τη χρωματική ανθεκτικότητα του πολυεστέρα, κάνουν τα σύμμεικτα ρούχα να διατηρούν το σχήμα τους και το χρώμα τους για μεγαλύτερο χρονικό διάστημα. Γι’ αυτό τα ρούχα από πολυεστέρα/βαμβάκι είναι μία εξαιρετική επιλογή για ρούχα που αντέχουν στη σκληρή δουλειά.

**ΥΦΑΣΜΑΤΑ**

**Λύκρα (Lycra)**

Γυαλιστερό, συνθετικό ελαστικό ύφασμα, το οποίο χρησιμοποιείται σε εφαρμοστά ρούχα, κυρίως αθλητικά.

**Lurex**



Πρόκειται για ένα είδος υφάσματος που δημιουργείται με την επεξεργασία μεταλλικών ινών. Χαρακτηριστικό του είναι η γυαλάδα, γεγονός που το καθιέρωσε στην δεκαετία του 80.

**Βισκόζη**



Είναι ύφασμα που περιέχει βισκόζη, υλικό που παράγεται από την κατεργασία της κυτταρίνης και το οποίο χρησιμοποιείται για την κατασκευή ρούχων που αγκαλιάζουν το σώμα όπως τοπ, τζάκετ και παλτό.

## Pashmina



Pashmina (πασμίνα). Προέρχεται από την τρίχα της γίδας Capra-Hircus η οποία προσφέρει τις πιο πολυτελείς, μαλακές, ζεστές και ελαφρές φυσικές ίνες. Από την περσική λέξη που σημαίνει μαλλί.

**PVC**

 (polyvinyl chloride=χλωριούχο πολυβινύλιο)… πλαστικό υλικό που ανακαλύφθηκε τον 19ο αιώνα από τους φυσικούς Henri Victor Regnault και Eugen Baumann τυχαία. Χρησιμοποιείται έντονα στην βιομηχανία της μόδας για την κατασκευή δερμάτινων ειδών, σε αδιάβροχα ρούχα, αλλά και σε Goth και Punk δημιουργίες. Είναι πολύ πιο οικονομικό από το δέρμα και το καουτσούκ, γι’ αυτό και το προτιμούν οι σχεδιαστές.

## Ζέρσεϊ (Jersey)



Λεπτό ελαστικό μαλακό ύφασμα με γραμμική πλοκή. Προέρχεται από τη λέξη Jersey, όνομα βρετανικού νησιού όπου κατασκευάστηκε για πρώτη φορά αυτό το είδος υφάσματος. Λόγω της μεγάλης του ελαστικότητας έχει τέλεια εφαρμογή.  Ενώ χρησιμοποιούταν αρχικά μόνο για εσώρουχα, στη συνέχεια η χρήση του επεκτάθηκε γενικώς σε όλα τα ρούχα.

## Κασμίρι

## Κασμίρι

Μαλλί αρίστης ποιότητας που προέρχεται από τις λεπτότερες τρίχες της κατσίκας κασμίρ. Οι τρίχες αφαιρούνται με χτένα και γνέθονται σε κλωστή με απαλή υφή. Το κασμίρι αναμιγνύεται και με άλλες ποιότητες μαλλιού για την κατασκευή πολυτελών πουλόβερ, παλτό, ταγέρ και κουστουμιών.

## Σιφόν



(Chiffon): Πάρα πολύ λεπτό, διάφανο και στιλπνό ύφασμα με ντελικάτη και ακανόνιστη επιφάνεια.  Με αυτό κατασκευάζονται μαντήλια, σάλια, πουκαμίσες για πολύ λεπτά νυχτικά. Προκειμένου να φορεθεί χωρίς να στραπατσαριστεί (λόγω της άκρως λεπτής υφής του), παρασκευάζεται από χημικές ίνες.

## Τρέσα



(hollow braid): από νήμα βαμβακιού ή βισκόζης, και ορισμένες φορές από ρεγιόν, πολυαμίδιο ή μετάξι με ένα μόνο νήμα που συνδέεται κάθετα. Χρησιμοποιείται στην κατασκευή των ρούχων για να δώσει ένα τέλειο φινίρισμα.

**ΟΙΚΟΛΟΓΙΚΑ ΡΟΥΧΑ**

Σύμφωνα πάντα με την **Greenpeace,** κριτήριο για την καλή επιλογή των προϊόντων κλωστοϋφαντουργίας (ρούχα, υφάσματα, υφάσματα επιπλώσεων, χαλιά, κ.ά.) είναι η χρήση φυσικών πρώτων υλών ή η κατοχή κάποιας αναγνωρισμένης οικολογικής σήμανσης. Υπάρχουν βέβαια και προϊόντα, που αν και δεν έχουν αποκτήσει κάποια οικολογική σήμανση, παραμένουν λιγότερο επιβλαβή για το περιβάλλον, επειδή χρησιμοποιούν μη τοξικές φυσικές πρώτες ύλες. Τα προϊόντα αυτά είναι αποδεκτά, αν συνοδεύονται από σχετικά αποδεικτικά για τη σύστασή τους. Συγκεκριμένα, εφόσον δεν κατέχουν κάποια οικολογική σήμανση, τα προϊόντα θα πρέπει να πληρούν τις παρακάτω προϋποθέσεις: α) Να παρασκευάζονται από φυσικές πρώτες ύλες, πιστοποιημένες για βιολογική καλλιέργεια. β) Να μην περιέχουν φθαλικές ενώσεις. γ) Να μην περιέχουν οργανικές ενώσεις του κασσιτέρου. δ) Να μην περιέχουν βρωμιούχους επιβραδυντές καύσης. ε) Να μην κάνουν χρήση βινιλίου (χλωριωμένων πλαστικών PVC).

Τα οικολογικά ρούχα θεωρούνται ασύγκριτα καλύτερα από τα συμβατικά, αφού οι πρώτες ύλες (βαμβάκι, σόγια, λινάρι, μπαμπού, ήμερη κάνναβη, τσουκνίδα, μετάξι και μαλλί) από τις οποίες κατασκευάζονται, προέρχονται από τη βιολογική γεωργία και κτηνοτροφία.

Τα οικολογικά ρούχα βοηθούν αποφασιστικά στη μείωση της περιβαλλοντικής ρύπανσης, αφού από την καλλιέργεια μέχρι και την τελική τους κατασκευή, δε μεσολαβούν χημικές επεξεργασίες.

**ΕΠΙΛΟΓΟΣ:**

Σύμφωνα με κάποιες έρευνες που έχουν γίνει, καταλήξαμε στο συμπέρασμα ότι υπάρχουν αρκετές ύλες από τις οποίες κατασκευάζονται τα ρούχα, όπως οι κλωστικές ίνες ζωικής, φυτικής και χημικής προέλευσης (μαλλί, μετάξι, βαμβάκι, λίνο, καννάβι, γιούτα, σίσαλ, κυτταρίνη, τεχνικές ίνες κ.λπ.).

Στις μέρες μας κατασκευάζονται και παντελόνια από τσουκνίδα, πουκάμισα από κάνναβη και φορέματα από λινάρι, διότι η βιομηχανία της μόδας, αφού αποδέχτηκε το ρόλο της στην καταστροφή του περιβάλλοντος (καταναλώνει μεγάλες ποσότητες νερού για την επεξεργασία και τη βαφή των υλικών), αναγνωρίζει ότι και το δικό της μέλλον περνάει μέσα από την οικολογία. Χάρη στην ανάπτυξη της βιολογικής γεωργίας και κτηνοτροφίας, αλλά και της συνειδητοποίησης όλο και περισσότερων ανθρώπων για το τι συμβαίνει στον πλανήτη μας, τα οικολογικά ρούχα αποτελούν σήμερα παγκόσμια τάση.

Ένα χαρακτηριστικό παράδειγμα είναι με τη LEVIS, η οποία κάνει φέτος ένα πολύ σημαντικό βήμα για την καθιέρωση του «οικολογικού τζιν», το οποίο επιτρέπει την εξοικονόμηση νερού από 20% έως και 80%.